 Omar Khayyam - Autoportret Un om prin lume trece El nu e musulman Nici infidel nu este Nu crede-n legi şi zei Nu neagă, nu afirmă Dar vezi în ochii săi Că nimenea nu este mai trist şi mai uman Nu mi-am făcut vreodată din rugi şirag de perle Ca să-mi ascund noianul păcatelor cu ele Nu ştiu dacă există o Milă sau Dreptate, Dar totuşi nu mi-e teamă: curat am fost în toate Mă dojeniţi că veşnic sunt beat Ei bine, sunt! Necredincios mă faceţi Şi ce dacă-i aşa? Puteţi orice să spuneţi pe socoteala mea Îmi aparţin Pricepeţi? Şi sunt ceea ce sunt! Avui vestiţi maeştri Făcusem mari progrese Cînd mi-amintesc savantul ce-am fost, azi îl compar Cu apa ce ia forma impusă de pahar Şi fumu-n care vîntul năluci ciudate ţese Cu-o mînă ţin Coranul şi cupa cu cealaltă Sunt cînd de partea legii, cînd muşc din fruct oprit Aşa mă ştie zilnic cupola cea înaltă: Nici infidel cu totul, nici musulman smerit Virtuţile să-mi numeri doar una câte una Păcatele îmi iartă cu sutele, cu mia Nici vântul nu-ţi aţâţe, nici aerul mânia Tu ştii: curat şi sincer am fost întotdeauna Cătat-am horoscopul în a iubirii carte, Şi-un înţelept strigat-a: „A fericirii parte Aceasta este: - o fată ca luna argintie Şi-o noapte care ţine un an cât o vecie" Nu pot să fac deosebire între capcană şi momeală Un sfat mă-mpinge spre moscheie, iar altu-mi umple cupa goală Şi totuşi vinul şi cu mine şi draga-n ceasuri de iubire, Mai bine fripţi într-o tavernă decât cruzi într-o mănăstire Prefacerea eternă Dă-mi cupa şi ulciorul! Să bem, fermecătoare Făptură plămădită din rouă şi eter! Câte minuni ca tine zeflemitorul cer De mii de ori schimbat-a în cupe şi ulcioare? Aceste ornamente pe cupa delicată Un băutor le-nscrise cu mâna-nfrigurată De dragul căror gene le-a vrut aşa de fine? Şi-o să le sfarme, poate, îndurerat - de cine? Olarul stă în faţa roţii Cântă El modelează şolduri şi ulcioare El cranii mândre de sultani frământă Şi ofilite mâini de cerşetoare S-aspiri aici la tihnă - ce tristă nebunie! Nebun şi cel ce crede în pacea viitoare Curând te vei întoarce sub chip de iasomie Pe care un netrebnic o va călca-n picioare Ascultă! Macii roşii îşi trag rubinul pur Din sângele fierbinte al unui împărat lar vioreaua-şi scoate culoarea de azur Din ochi adânci de fată care-a iubit curat Olarule, ai grijă! Tu chinui sfântul lut Din care-n ziua-ntâia fu modelat Adam Pe roata ta văd mâna cea fină-a lui Bahram Şi inima lui Kosru la seama, ce-ai făcut? De mii şi mii de veacuri se-nvârt în spaţii aştrii, De mii şi mii de veacuri zori şi-asfinţituri sunt Să calci uşor, căci, poate, fărâma de pământ Pe care-o sfarmi - alt'dată era doi ochi albaştri Priveam uimit olarul cum harnic modela Deodată auzit-am bucata de argilă: Rugându-l pe şoptite: „Frământă blând, ai milă! Un om la fel ca tine am fost şi eu cândva" Cel ce creat-a stele şi-ntreaga vastă lume, Când a creat durerea s-a depăşit pe sine Voi, buze ca rubinul şi voi, pleoape fine, Câte sunteţi acolo sub ţărna fără nume? Treci vesel prin viaţă! Sub cer, rătăcitoare, Vor trece pururi inimi Şi sufletu-o să cheme La despărţire trupul lar craniul care geme De patimi, o să-l calce olarii în picioare Hain, am spart paharul de-o lespede aseară Dar mi-am întors privirea cu groază şi ruşine Şi-am auzit din ţăndări mustrarea lui amară: ” Am fost asemeni ţie, vei fi şi tu ca mine" Când am să trec prin moarte, mi-oi desfrunzi atomii Precum de vânt şi ploaie se scutură toamna pomii Şi am să ies din lume voios printr-o spărtură Pe care-o s-o astupe zidarul cu-a mea zgură O mie de ulcioare, acasă la olar, Vorbeau în şoaptă Unul strigatu-mi-a: „Omar, Evocă pe olarii şi pe cumpărătorii Ce-am fost de mult sub aştrii, de aur, rotitorii" Artistică e cupa Noi toţi am admirat-o Şi-am pus pe dulcea-i frunte săruturi mii şi mii Dar timpu', - acest zănatec olar, ce-a modelat-o, Tot el o să se-amuze, spărgând-o într-o zi Acest vas fu odată un biet îndrăgostit Gemând de nepăsarea unei femei frumoase lar toarta era braţul ce mângâia mâhnit Suavul gât cu-atingeri uşoare, de mătase Tu cauţi fericirea? Dar drumul e închis, Împrejmuit cu moarte A lui Djemşid ţărână E pulberea ce joacă în faţa ta-n lumină Căci un miraj e lumea Viaţa e un vis Fii vesel, căci tristeţea o să dureze pururi! Mereu aceleaşi stele s-or învârti-n azururi Din cărămizi făcute din trupul tău, n-ai teamă Se vor zidi palate pentru neghiobi de seamă Tu îţi evoci strămoşii? Sunt ţărnă în ţărână Gândeşti la al lor merit? Priveşte cum surâd Să bem! Şi, fără teamă, să ascultăm din vid Tăcerea fără nume pe univers stăpână De mult timp tinereţea s-a scuturat ca merii O, clar april al vieţii, de-a pururea pierdut! Te-ai stins pe nesimţite Te-ai destrămat tăcut Cum se destramă zilnic blândeţea primăverii „Eu sunt minunea lumii", spunea ieri trandafirul ”Cine-ar avea curajul să-mi facă vreo durere?” Cânta privighetoarea şi repeta zefirul: ”O zi de fericire, un an de lacrimi cere " Mă întristează pururi a Roţii învârtire Şi răzvrătit sunt zilnic pe ticăloasa-mi fire Nu am însă puterea să mă despart de lume Şi nici să-mi duc viaţa fără sâ-mi pese-anume Din veac se-nvârte Roata, fără ca ea să ţie De calculul tău seama La ce tot numeri stele? Gândeşte mai degrabă că vei dormi sub ele Somn fără vise Câinii cadavru-o să-ţi sfâşie Khayyām, Cereasca Roată-ascunde-al tău destin Şi-a-nchis orice discuţii Şi totuşi, tu ştii bine: Paharnicul ei toarnă sub chip de stropi de vin În cupa veşniciei mii alţi Khayyāmi ca tine O, Roată a tăriei! Dezleagă-mă de tine! Căci tu te-amuzi să dărui nectaru-acestei vieţi La proşti Dar a mea minte nu-ncape şi nu ţine Mai multe ca a celor pe care îi răsfeţi Pe răi îi fericeşte nedreapta lumii Roată Oglinda ei cea strâmbă mă doare Ochiu-mi plânge Pe-obrajii supţi asemeni cu-o cupă răsturnată lar inima mi-e plină - ca un ulcior, - de sânge S-alerge după moartea-mi, Eternei Roţi îi place Şi împotriva noastră, iubito, uneltesc Aşează-te pe iarbă Dă-mi chipul îngeresc, „Căci mâini îngerul morţii în iarbă ne-o preface ” Vanitas vanitatum Miresme cupe, harfe şi bucle aurii: O, jucării sfărmate de Vreme, jucării! Gând, faptă, renunţare, virtuţi căinţi şi rugi: Cenuşi pe care Timpul le spulberă, - cenuşi Ce-s oamenii? Podoabe ce-atârnă din tărie Sosesc, se duc şi iarăşi sosesc aici sub soare Din buzunarul humei şi-a cerului cutie Mereu făpturi s-or naşte, căci Dumnezeu nu moare Spuneţi-mi, ce aduse a lumii bogăţie? Nimic în mână timpul lăsatu-mi-a doar vânt Un foc sunt Când s-o stinge, nimicu-o să rămâie Am fost a lui Djem cupă; dar spartă - nimic sunt Crearea ta şi-a lumii, destinul ei şi-al tău Sunt taine-aici şi taine vor fi în veci şi-n moarte Surâde-le ca unor pericole deşarte, Căci pacea te-aşteaptă dincolo, -n negrul hău Cereasca boltă pare o magică lanternă Şi soarele e lampa lar lumea e-o cortină Pe care defilează în hora lor eternă Imaginile noastre - răni negre în lumină Nu plânge după ierii ce rupţi ţi-au fost din viaţă Şi nu gândi la ziua ce nu ştii de-o să vie Şi ieri şi mâini şi astăzi iluzii sunt şi ceaţă Atât ai: clipa Fă-o să umple-o veşnicie Bagdadul, Balkul, - spune-mi, ce s-a ales din ele? Fatală e şi-o briză când floarea-i invoalată Bea! Şi evocă-n noapte, cu luna laolaltă, Popoarele şi evii stinşi rând pe rând sub stele A' lui Bahram palate refugiu-s de gazele Unde cântau fecioare pândesc lei singuratici Bahram, neîntrecutul la prins măgari sălbatici Sub trei movile doarme Măgarii pasc pe ele Fatalitatea O-nchipuire-i lumea din năluciri de fum Un loc vrea fiecare pe scenă să ocupe Tu află adevărul din adâncimi de cupe: Că totul pendulează între miraj şi scrum Khayyām, în astă lume până şi adevărul Hyperbolă doar este Te chinuie mereu Această înjosire? Dă-ţi sorţii trupul tău Şi sufletu-ntâmplării Ce-a scris - nu şterge Zeul O mână-ascunsă scrie şi trece mai departe Nici rugi, nici argumente, nici spaima ta de moarte Nu vor îndupleca-o să şteargă vreun cuvânt Nici lacrimile tale nu pot să şteargă-un rând O, suflete, -mpreună suntem ca un compas C-un braţ în lut, iar altul pribeag în infinit Un cerc imens înscriem în acest scurt popas Dar într-un punct, alături, cădea-vom la sfârşit Ce este-aceastâ goană de umbre colorate? Fantastica lor fugă absurdă-i şi sublimă Ea naşte dintr-o mare ce astfel se exprimă Şi în aceeaşi mare se-ntorc pe urmă toate Tot ce există fost-a marcat din prima zi Absenţi pe chipul lumii sunt binele şi răul Dintru-nceputuri Cerul a-nscris tot ce va fi Să scrie totul altfel, în veci nu-ndupleci zeul Când eşti sortită zilnic prin zodie cerească Mâhnirea şi durerea mereu să te lovească, O, inimă, poţi spune, în piept de ce-ai venit? Şi pentru ce pleca-vei rănită la sfârşit? De-adolescenţă anii încep să mă dezveţe, Se scurse primăvara cu farmecu-i curat lar pasărea-ncântării numită tinereţe Nu ştiu nici când venit-a şi nici când a plecat Imposibilitatea cunoaşterii În sfere fără nume înalt m-am avântat, Dar zboru-a fost cădere în cercul pământesc Şi n-am avut cui taina aici s-o-mpărtăşesc Şi plec pe-aceeaşi poartă pe care am intrat Pe drumul Cunoştinţei, spre fascinanta Meccă, Vor toţi să meargă Unii îl cată ceas de ceas Că l-au aflat zic alţii Dar într-o zi un glas Are să strige: "Nu e nici drum şi nici potecă!" În vălmăşagul vieţii acei sunt fericiţi Ce cred că le ştiu toate, şi cei ce totul neagă Şi eu am vrut să-mi fie cunoaşterea întreagă Şi-azi pizmuiesc pe orbii pe cale întâlniţi Cortina sorţii-i trasă şi nimeni n-a pătruns Destinul plin de taina ascunsă în culise Am căutat o viaţă, dar n-am aflat răspuns Intrârile enigmei rămân mereu închise Sunt gata de plecare - şi timpul ce mâhnit e! Din mii şi mii de perle doar una am străpuns Idei fără de număr rămân netâlmăcite, Pe ţărm un cer de gânduri rămân fără răspuns Cel care prin ştiinţă ajunse pân' la stele Fu refuzat de taina de dincolo de ele Şi-acum stă ca şi bolta pe spate răstignit, Uimit în veci de aştri şi pururi ameţit Există-o uşă-ascunsă ce-nchisă stă mereu Şi este-un văl prin care răzbat graiuri străine De tine se vorbeşte acolo şi de mine Dar vălul când cădea-va, tu n-ai să fii, nici eu Un călăreţ se pierde în negura-nserării Ce drum l-aşteaptă oare la marginile zării? Păduri? Câmpie stearpă? - Nu ştiu lar mâini, ce scrie? Va fi întins pe iarbă, ori sub ea? Cine ştie? De ce toţi înţelepţii şi sfinţii, dând cu gura În a vorbi de lumea din cer, - s-au dovedit Profeţi doar ai minciunii? Dispreţu-a desminţit Cuvântul lor, iar gura le-a astupat-o zgura Pe-un înţelept bătrân l-am întrebat: "Ce ştii despre acei care-au plecat?" "N-au să se-ntoarcă-n lume niciodată E tot ce ştiu la cupa şi-o bea toată!" Sunt clipe când îmi pare că tot ce-a trebuit Să aflu despre lume, demult am desluşit Dar stelele mă mustră tăcut din patru zări: „N-ai dezlegat nici una din marile-ntrebări " Din pragul aurorii cocoşu-ţi aminteşte Că s-a mai scurs o noapte din scurta ta viaţă Că în oglindă roză pământul străluceşte, lar mintea ta şi astăzi va bâjbâi în ceaţă Multe-nvăţai şi multe cu voie-am şi uitat În mintea mea tot lucrul un loc anume-avea Dar tihnă-abia aflat-am când totul-am aruncat, Ştiind că-i imposibil să afirmăm ceva Principiu-ascuns e-n taină Plutim în neştiinţă Căci dincolo de mine tot necuprinsu-i mut De jos pân' la maeştri aceeaşi neputinţă Căci neputinţă-i totul ce-un sân a conceput În spatele cortinei din veac se află-ascunsă Adevărata faţă a vieţii şi a lumii lar ţărna ni-i sălaşul Dar şi-n imperiul humii Ne-aşteaptă altă taină, la fel de nepătrunsă Am întrebat Savantul şi-am întrebat şi Sfântul Sperând c-au să mă-nveţe suprema-nţelepciune Şi după-atâta râvnă atât se poate spune: Că am venit ca apa şi-o sâ plecăm ca vântul În lume ca pe-o minge ne-aruncă-un joc fatal Ne azvârle-n dreapta, 'n stânga - precum vrea jucătorul Şi doar cel ce ne poartă mereu din val în val, El singur ştie sensul, el ştie adevărul Din câţi scrutară noaptea în jur neliniştiţi, Spre cercul Umbrei nimeni un pas nu a făcut Ce-amar va fi fost, Eva, întâiul tău sărut, Că ne-ai născut atâta de desnădăjduiţi Fiinţa şi Neantul, Pământul, Nesfârşirea Cu logica şi metrul, şi chiar şi fără ele Le-am definit adesea Dar n-avui nicăirea Mai multâ profunzime ca-n faţa cupei mele Khayyām cosea la cortul filosofei Dar Căzu în creuzetul mâhnirii Şi-atunci fumul Fu spulberat de Parce în patru vânturi Scrumul L-a dat pe mai nimica un negustor avar Nu ştie nimeni taina ascunsă Sus sau Jos Şi nici un ochi nu vede dincolo de cortină Străini suntem oriunde Ni-i casa în ţârână Bea şi termină-odată cu vorbe de prisos! Nimicnicia şi absurdul vieţii Ivirea mea n-aduse nici un adaos lumii, lar moartea n-o să-i schimbe rotundul şi splendoarea Şi nimeni nu-i să-mi spună ascunsul tâlc al spumii: Ce sens avu venirea? Şi-acum - ce sens plecarea? Un joc ce se repetă e viaţa - şi tu ştii: Câştigul e durere şi moartea fâră nume Ferice de copilul sfârşit în prima zi, Mai fericit acela ce n-a venit pe lume Spun unii că există un Creator, şi zic Că pentru a distruge, fiinţe a creat Fiindcă sunt urâte? Dar cine-i vinovat? Sau pentru că-s frumoase? Nu mai pricep nimic Credinţă şi-ndoială, eroare şi-adevăr, Ca boaba unei spume, uşoare sunt şi goale Opacă sau bogată în irizări de cer, Această boabă-i chipul şi tâlcul vieţii tale Când am să plec din lume n-au să mai fie flori, Nici chiparoşi, nici buze, nici vin cu-arome fine Nici zâmbet, nici tristeţe, nici înserări şi zori Nu va mai fi nici lumea - căci gândul meu o ţine Un punct pierdut e lumea în haosul imens Toată ştiinţa noastră: cuvinte fără sens Om, pasăre şi floare sunt umbre în abis, Zădarnic este gândul, iar existenţa - vis Un joc de şah e viaţa Destinul singur joacă lar noi suntem pionii Vrând de urât să-i treacă, Ne mută, ne opreşte, un timp ne mută încă Şi apoi în cutia neantului ne-aruncă Tu ai să pleci spre ziuă sau poate chiar diseară E timpul să bei vinul cu sufletul uşure Tu te compari, nebune, cu o comoară rară Şi crezi că hoţii-aşteaptă cadavrul - să ţi-l fure? Toti cei care plecarâ au adormit pe rând În pulberea săracă a vanităţii lor Să bem, şi-ascultă-aicea amarul adevăr: Tot ce-a spus fiecare, o, Saki, a fost vânt Durere şi mâhnire în lumea nesfârşită, Cu mii de taine plină - alt lucru n-am găsit Ai vrut mai mult să afli, o, inimă-ostenită, Dar astâzi, la plecare, nu ştim de ce-am venit Se-ntunecă Mesenii extenuaţi de viaţă Au adormit În umbră, priviţi ce palizi sunt! Întinşi şi reci! Tot astfel vor fi şi în mormânt N-aduceti lampa! Mortii nu mai au dimineată Vreau beat să fiu într-una şi-aş vrea să dorm mereu Am renunţat să aflu ce-i bine şi ce-i rău Durerea, bucuria - la fel sunt pentru mine Căci zâmbetu-i solia tristeţii care vine Tu eşti, bătrână lume, palatul trist în care Aleargă nopţi şi zile, spre moarte galopând Şi unde şahi de-a rândul visară fiecare Mărire sau iubire - şi s-au trezit plângând Mă-ntreb: ce-mi aparţine cu-adevărat? Ce rost Avui, când fără urmă am să mă pierd în moarte? Un scurt incendiu-i viaţa Văpăi de toţi uitate, Cenuşă spulberată-n vânt: un om a fost N-aş fi venit aicea de-aş fi putut alege Şi chiar dacă-aş fi liber, spuneţi-mi, unde-aş merge? Să nu te naşti mai bine-i Dar cum să evităm? Acum însă că suntem - de ce să mai plecăm? Beţivule, imensă urnă, eu nu ştiu cin' te-a modelat Ştiu doar că poţi să-ncapi trei vedre şi ştiu c-ai să te sfarmi curând Mult timp am să mă-ntreb atuncea: de ce ai fost oare creat, De ce-ai fost fericit şi-acuma - de ce nu eşti decât pământ? Prisos de strălucire eu lumii n-am adus Tot ce mă înconjoară - de mine-i mai presus Nedumerit şi singur mă-ntreb neîncetat: De ce-am venit pe lume? De ce sunt alungat? Prietenii mei unde-s? Călcatu-i-a-n picioare Ne-ndurătoarea moarte? Dar noaptea mi se pare Că-i mai aud cum cântă prin parcul adormit - Sunt morţi, ori poate numai sunt beţi de-a fi trăit? Cu toate că-s frumoasă şi am parfum de lotuşi, Deşi am ca laleaua obraz catifelat Şi svelt ca chiparosul mi-e trupul, spune-mi, totuşi, Ce scop avu cerescul Zugrav când m-a schiţat? Incertitudinile credinţei Cât timp voi încerca să umplu cu pietre marea nesfârşită? Dispreţuiesc şi libertinii, dar şi credinţa ipocrită Voi merge-n Rai sau în Gheenă? Dar mai întâi e-adevărat C-aceste stranii ţări există? Care din voi le-a vizitat? La orice pas, Părinte, ai pus câte-o capcană De-aş vrea ca să mă apăr, orice-ncercare-i vană Şi tu m-acuzi acuma zicând că-s vinovat Când Tu le faci pe toate, ce faci Tu e păcat? Atât de larg eşti, Doamne, că nu-i nenorocire Să n-o împărtăşească şi ultimul atom Dar ia aminte bine: de-ai fi şi Tu tot om, N-ai da nici o smochină pe-aşa o fericire Mulţi cată-nţelepciunea în temple şi în Carte Pe alţii-i chinuieşte incertitudinea Dar unul stând ia pândă deodată va striga: "Besmetici, adevărul nu e de nici o parte!" "Ce mare este Domnul!" repetă muedinul Adânca desnădejde din glasul lui mă doare A cincea oară-i astăzi Spuneţi-mi, de ce oare Alah de sus ne-ascultă indiferent suspinul?" Tu, cel ce arzi şi încă mai arzi, şi-ai merita Să arzi în focul veşnic, de ce te rogi la zei? Ce punte-ascunsă-aflat-ai ducând până la ei? Prin ce putere rară îi vei îndupleca? Trăit-am ani o sută sub dulcea-Ţi bunătate Şi-aş mai trăi o sută făcând numai păcate Ca să măsor la urmă, din două ce-i mai mare: Mânia Ta cumplită sau blânda-Ţi îndurare Ne-ai pus în suflet patimi adânci cât o vecie, Şi-ai poruncit de-asemeni ca omul să se-abţie Nedumeriţi ne zbatem între porunci inverse Cum poţi să-nclini o cupă, iar ea să nu se verse? Ai plămădit în mine un amalgam ciudat Mii de-ntâmplări bizare în sufletu-mi se-aţin Când astfel e tiparul ce mi l-ai imprimat, Mai bun decât atâta, cum pot eu să devin? De inima-mi captivă, îndură-te, Părinte, Şi de-al meu suflet, cupă a lacrimii eterne Îmi iartă paşii slobozi ce duc către taverne Şi, iartă-mi Doamne, mâna când cupa o cuprinde! Mi-ai spart ulciorul, Doamne, şi vinul cel curat În iarbă sângereazâ Ce-mi mai rămâne-n loc? Tu mi-ai închis şi drumul spre ultimul noroc Ucide-mă, dar află: Tu eşti acum cel beat Tu sau Te-ascunzi de lume, sau Te arăţi în toate Şi te amuză - aceste efecte minunate De a juca în lucruri Căci Tu eşti şi actor În propria Ta piesă - şi eşti şi spectator În temple şi biserici, moschei şi mănăstiri Se-ascund cei ce au teamă de-a iadului urgie Dar cel care cunoaşte divina măreţie Nu-şi răsădeşte-n suflet nici rugi nici tânguiri Beau vin şi mi se spune de unul şi de altul: "Să nu mai bei, căci vinul duşman este de moarte Al lui Alah" Atuncea - zic eu - pentru Prea-Naltul Voi bea păgânul sânge E-un act de pietate Te chinuieşte gândul că faci mereu păcate Din orice bucurie o vină ţi-ai făcut E fără rost tristeţea, Khayyām, căci dupâ moarte Veni-va sau iertarea sau neantul absolut Întorsu-ne-am prieteni la vechiu-ne desfrâu Am renunţat la ceruri, la rugi şi cele sfinte Oriunde este-o cupă, Tu ai să vezi Părinte, Cum curge-n gâturi vinul ca apa dintr-un râu Hai, s-aruncăm ţărână pe faţa cerului, Ca să nu-mi vadă cupa, nici sânii tăi de nufăr Cui ruga ta s-o dărui, şi renunţarea cui, Când ceru-i surd şi poate în el şi zeii sufăr? De la-nceput voit-am să mă cunosc pe mine, Şi-apoi de mine însumi„ de ce m-ai despărţit? Şi dacă-n ziua-ntâia m-ai vrut mereu cu Tine, De ce apoi, bezmetic, în lume m-ai zvîrlit? Nu-i nici un om pe care absenţa Ta nu-l doare, Pe toţi iluminatii i-ncântă-a Ta splendoare Deşi spre om privirea-Ţi nu vrea să se încline, Nu-i nimeni să nu fie preocupat de Tine În ziua când tot cerul s-o prăbuşi, - când ceaţa O să orbească aştrii şi s-or întuneca, Te voi opri pe cale şi te voi întreba: "Când singur tu mi-ai dat-o, acum de ce-mi iei viaţa?" O gură parfumată arginţii mi i-a stors Şi-ncrederea-Ţi în mine a năruit-o vinul Urmează Raiul? ladul? Mi-aştept senin destinul Căci ladul - cine-l ştie? Din cer, cine s-a-ntors? Dervişule, aruncă acest văl înflorat Şi-mbracă-al sărăciei vestmânt neîntinat N-ai să mai vezi pe nimeni grăbit să ţi se-nchine, Dar ai s-auzi cum cântă tot cerul pentru tine Ascultă marea taină: când prima dimineaţă llumina cuprinsul, Adam era deja Făptura cea mai tristă, şi-ndurerat chema Să se întoarcă noaptea, să vină iarăşi ceaţa O sută de religii nu fac cât vinul sacru, O-nghiţitură face cât şaptezeci de rugi Afar' de vin, nu este un singur lucru acru În stare să plătească un cer de îngeri dulci Spuneţi-mi ce-i mai bine? Să mergi într-o tavernă, Sau să te tângui zilnic cu sufletul pustiu, Îngenunchind în templu? Dar eu nu vreau să ştiu De-Alah şi altă viaţă, căci stingerea-i eternă Sărmane om, nimica tu n-ai să ştii vreodată Nimic din ce-nconjoară această oră tristă Încearcă să-ţi faci Raiul, promis de zei odată, Aici, căci altul poate dincolo nu există De ce incertul mâine te tulbură mereu? Căci nu-ţi stă în putere să-i schimbi de astăzi faţa Trăieşte-adânc prezentul! lar mâini? Nici Dumnezeu Nu ar putea să spună ce taină-ascunde ceaţa Dincolo de pământ şi infinit, Cătam să aflu cerul unde vine Şi-un glas solemn atunci s-a auzit: "Şi cerul şi infernul sunt în tine " Singurătatea omului Să-ţi faci puţini prieteni Din tine nu ieşi Căci prea des falsitatea credinţa ne-o înfrânge Când ţi se-ntinde-o mână, 'nainte de-a o strânge, Gândeşte-te că poate te va lovi-ntr-o zi Să nu-ţi dezvălui taina din suflet celor răi Nădejdile, - ascunse să-ţi stea de lumea toată În zâmbet să te ferici de toţi semenii tăi, Nebunilor nu spune durerea niciodată O, tânăr fără prieteni mai vechi de două zile, Nu te-ngriji de Cerul cu-naltele-i feştile! Puţinul să-ţi ajungă, şi zăvorât în tine, Tăcut contemplă jocul umanelor destine Pe cei curaţi la suflet şi luminaţi la minte Neîncetat să-i cauţi Şi fugi de tonţi şi răi Dacă-ţi va da otravă un înţelept, s-o bei - Şi-aruncă antidotul, un prost de ţi-l întinde Renume de-ai să capeţi, hulit vei fi de vulg Dar dacă te vei ţine departe de mulţime, Uneltitor te-or crede Cum, Doamne, să mă smulg, Să nu mă ştie nimeni şi să nu ştiu de nime? Mai toarnă-mi vinul roşu ca un obraz de fată Curatul sânge scoate-l din gâturi de ulcioare Căci, în afara cupe-i, Khayyām azi nu mai are Măcar un singur prieten cu inima curată Cel care are pâine de astăzi până mâine Şi-un strop de apă rece în ciobul său frumos, De ce-ar sluji pe-un altul ce-i este mai prejos? De ce să fie sclavul unui egal cu sine? Când zările din suflet ni-s singura avere, Păstrează-le în taină, ascundele-n tăcere Atât timp cât ţi-s limpezi şi văz, şi-auz, şi grai - Nici ochi şi nici ureche, nici limbă să nu ai Nu ştie nimeni taina ascunsă Sus sau Jos Şi nici un ochi nu vede dincolo de cortină Străini suntem oriunde Ni-i casa în ţărânâ Bea - şi termină-odată cu vorbe de prisos! Târzii acum mi-s anii lubirea pentru tine Mi-a pus în mână cupa cu degetele-i fine Tu mi-ai ucis căinţa şi mintea îngereşte - Dar timpul, fără milă - şi roza desfrunzeşte… Puţină apă şi puţină pâine Şi ochii tăi în umbra parfumată N-a fost sultan mai fericit vreodată Şi nici un cerşetor mai trist ca mine Atâta duioşie la început De ce? Atâtea dulci alinturi şi-atâtea farmece În ochi, în glas, în gesturi - apoi De ce? Şi-acum De ce sunt toate ură şi lacrimă şi fum? Bătrân sunt, dar iubirea m-a prins iar în capcană Acum buzele tale îmi sunt şi vin şi cană Mi-ai umilit mândria şi biata raţiune, Mi-ai sfâşiat vestmântul cusut de-nţelepciune Tu vezi doar aparenţe Un văl ascunde firea Tu ştii de mult aceasta Dar inima, firava, Tot vrea să mai iubească Căci ni s-a dat iubirea Aşa cum unor plante le-a dat Alah otrava "Trăieşte-ţi clipa! Căci clipa-i viaţa ta!" Viaţa se grăbeşte, rapidă caravană Opreşte-te şi-ncearcă să-ţi faci intensă clipa Nu mă-ntrista şi astăzi, făptură diafană, Mai toarnă-mi vin! Amurgul m-atinge cu aripa… Bea vin! în el găsi-vei Viaţa-fără-moarte Pierduta tinereţe din nou ţi-o va reda, Divinul timp al rozei şi-al inimii curate! Trăieşte-ţi clipa dată! Căci clipa-i viaţa ta! Grăbite ca şi apa şi repezi ca un vânt Ce-aleargă prin pustiuri, fug zilele-mi puţine Şi totuşi douâ zile indiferente-mi sunt: Ziua de ieri şi ziua care-o să vină mâine Nu depăşi prezentul cu gândul! Ştii tu oare Măcar dacâ-ai să termini cuvântul început? Mâini poate deja fi-vom asemeni celor care De şaptezeci de veacuri în neant au dispărut În parfumatul prier, când - beată de iubire - Tu îmi întinzi paharul, eu uit ziua de mâine De m-aş gândi atuncea la rai şi mântuire, N-aş preţui, iubito, mai mult decât un câine Se-ntoarce anotimpul suav al tinereţii Mi-e dor de vinu-acesta în care înfloresc Surâsurile toate Chiar aspru-l preţuiesc Nu mă certaţi E aspru, căci, are gustul vieţii Nu caut nici minciună nici adevăr viclean Dar veşnic s-în cătarea de vin trandafiriu Mi-e părul alb, prieteni Am şaptezeci de ani Vreau să mă bucur astăzi Mâini - poate-i prea târziu Culege din viaţă tot ce-i surâs şi floare Serbează orice clipă! la cupa cea mai mare! Alah nu ţine seama de vicii sau virtuţi Nu numără mătănii, nici ochii ce-i săruti Priveşte-n jur: durerea cu mii şi mii de feţe Cei dragi sunt morţi Eşti singur cu palida tristeţe Ridică însă fruntea! Culege tot ce-atingi! Trecutul e-un cadavru Nu este timp să-l plângi Cât de sărac e-acela ce nu poate să spună: "Sunt beat mereu de vinul cel tare al iubirii!" Cum poate el să simtă în zori uimirea firii Şi noaptea vraja sfântă a clarului de lună? Nimic nu mai m-atrage Dă-mi vin! la astă seară Cea mai frumoasă roză din lume-i gura ta Dă-mi vin! Să strălucească aprins la fel ca ea! Căinţa mea să fie ca bucla ta, uşoară Noi nu vom şti vreodată ce ne aşteaptă mâne Tu bucură-te astăzi! Atâta îţi rămâne la cupa şi te-aşează sub luna de cleştar, Căci mâine poate luna te va căta-n zadar Ce ruşinos e timpul celui gândind amar Că-n lume afli zilnic în loc de îngeri, râme Ci tu în cânt de harfă bea vin dintr-un cleştar, Căci poate mâini cleştarul o piatră-o să-l sfărâme Fă-ţi rost de vin şi-o fată cu chip de heruvim, - dacă heruvi există De Rai grijă să n-ai, căci în afara dragei şi-a cupei - ce alt Rai mai dulce-i, - dacă este ceva ce Rai numim Pe drumul spre iubire cădea-vom în curând Nepăsător destinul ne va călca-n picioare Ridică-te copilă - o, cupă vrăjitoare! Dă-mi buzele aprinse cât încă nu-s pământ! Nădejdi nesăbuite mi-au risipit, iubito, În vânt mulţi ani din viaţă Dar timpul ce-mi rămâne Din plin de-acum trăi-l-voi Vreau prin intensul mâne S-ajung din urmă viaţa pe care n-am trăit-o Vreau doar o cupă plină, o pâine de jumate Şi-o carte de poeme Şi dacă sunt cu tine, Chiar stând într-o ruină, - mai fericit ca mine Nici un sultan nu este cu-o sută de palate În zori într-o tavernă s-a auzit un glas: "O, voi nebuni de viaţă! Voi, tineri veseli! Vinul Turnaţi-l iar în cupe, 'nainte ca destinul Cu lacrime să umple paharu-acestui ceas!" Nu mai cârti, nu geme - durerea mea! Tăcere! Îţi voi găsi balsamul ce vindecă şi minte! Vreau să-mi revăd iubita, cât inima o cere Vreau să trăiesc! Căci morţii nu-şi mai aduc aminte Nu-ţi răsădi în suflet copacul întristării, Ci răsfoieşte zilnic a desfătării carte Bea vin şi poartă-ţi paşii pe căile-ncântării, Căci măsurat ţi-e drumul de la surâs la moarte Sfârşit e Ramazanul! O, inimi vestejite! Se-ntoarce bucuria! Vor vinde iar surâsuri Cei care poartă vinul - neguţători de visuri Redaţi-mă vieţii, chemări ale iubitei! În loc s-o faci să cânte cu fiece zvâcnire, Tu inima ţi-ai pus-o în lanţuri de mâhnire lar mintea ta şi chipul ţi le-ai îndoliat - Mă tot uimesc într-una: "Ce ignorant ciudat!" Priveşte! Trandafirul se leagănă în vânt Ce pătimaş îi cântă de sus privighetoarea! Bea! Ca să uiţi că vântul va scutura azi floarea Şi va lua cu dânsul fermecătorul cânt Ce-i înţelept? Să-ţi bucuri cămările fiinţei Având în mână o cupă Ce-a fost şi ce-i de faţă Să nu te mai frământe Fă-ţi dintr-o clipă-o viaţă Şi sufletul sloboade-l din temniţele minţii Nimic n-au să te-nveţe savanţii Dar alintul Suav al unor gene o să te instruiască Ce este fericirea Preschimbă-n vin argintul, Căci ţărna e grăbită ca sâ te găzduiascâ S-au desfăcut în juru-mi, aprinşi iar trandafirii Desfă-ţi şi tu simţirea în bucuria firii C-un înger blond alături, ia cupa şi-o deşartă, Căci îngerul cel negru al morţii-aşteaptă-n poartă Vinul - eliberator O, vinul mă inundă în marea lui lumină! Se risipeşte ceaţa ce-a fost sau ce-o să vină Cad lanţurile grele de rob întemniţat Şi într-un nimb de aur - renasc eliberat Acest vin în esenţa-i sub zeci de forme-apare: Când pasăre, când plantă, când stea, când nenufar Să nu crezi că prin asta înseamnă că el moare Esenţa sa-i eternă Doar formele dispar Să dăm pe vin avutul ce n-a fost cheltuit, 'Nainte ca-n ţărână şi-n noapte să intrăm Căci ţărnă în ţărânâ, prieteni o să stăm, Fără de vin şi vise - şi fără de sfârşit Ni-i vinul şi prieten şi aur şi noroc De cer nu ne e fricâ, nu-i cerem îndurare Căci suflete şi inimi şi cupe şi ulcioare N-au teamă de ţărână, de apă şi de foc Trăiesc iar anii tineri Aprinsul tămâios În flăcări să mă ardă, căci - iată - vine ceaţa Vin! Nu importă care Nu sunt pretenţios Pe cel mai bun găsi-l-voi la fel de-amar ca viaţa Acum din fericire doar numele persistă lar cel mai vechi prieten tot vinul nou rămâne Mângâie cupa plină E singurul tău bine În ora asta goală, în ora asta tristă De ai alăturea de tine două măsuri de vin şi-o cupă, Să bei în orice adunare, şi când eşti singur iarăşi bea! Căci Cel ce face şi reface tot ce-i în lume nu se-ocupă Nici de musteti ca ale tale şi nici de bărbi cum e a mea De-i dăm să bea, şi-un munte o să danseze-n soare Dispreţuirea cupei e cea mai grea smintire Tu-ai vrea să schimbi paharul pe viaţa viitoare? Dar vinul e un suflet ce dă desăvârşire În vin cel înţelept găseşte extazul celora Aleşi El ne redă şi tinereţea şi ce-am pierdut şi ce ni-i dor În flăcări aurii ne arde într-un ameţitor vârtej Dar şi tristeţea ne-o preschimbă într-un izvor răcoritor Imperiile toate pentru o cupă plină! Toată ştiinţa noastră pe parfumatul vin Cântările iubirii pe glasu-i cristalin Şi slava lumii pentru curata lui lumină! Înneacă-n vin şi teama şi umbrele tristeţii! N-ai să mai şovăi între nenumărate secte Căci vinu-i filtrul magic al liniştii perfecte E-un alchimist ce schimbă în aur plumbul vieţii Cei mărginiţi la minte şi cei trufaşi susţin Că între trup şi suflet ar fi deosebire Eu ştiu un singur lucru: tu vei afla în vin Uitarea care-mpacă nemărginita fire Turnaţi-mi vin! Să curgă prin vine-n val, de-a-nnotul! Fără răgaz să fiarbă în creieru-obosit! Umpleţi-mi altă cupă! Ah! O minciună-i totul! Mai toarnă-mi, hai, mai iute! Am şi îmbătrânit! Nu mă certaţi! Lăsaţi-mi pe masă vinul bun! Căci ascultaţi: atuncea când beau, aud ce spun Narcişii, trandafirii şi-aprinsele lalele Aud chiar şi cuvântul nespus al dragei mele O, vin fără credinţă! De mult m-ai dezbrăcat De haina pietăţii Şi, totuşi, vrei să-mi spui: Cum poate podgoreanul să-şi vândă vinul lui? Ce poţi să cumperi oare mai bun şi mai curat? Mâhnire, câtă vreme vei da cu cenuşiu Pe trandafiri, pe buze, pe cerul de safir? Umpleţi-mi iarâşi cupa, prieteni, căci nu ştiu De-am să expir parfumul pe care îl inspir Aud zicând că vinul e singurul balsam Atunci - tot vinul lumii aduceţi-mi! Căci am Atâtea răni! Tot vinul din toate vrănile! lar inima păstreaze-şi deschise rănile! Secretul fericirii doar cupa ne învaţă Căci mintea cleveteşte şi deseori dezarmă De mai cârteşte încă, o voi scuipa în faţă Mai dă-mi o-nghiţitură de vin ca să adoarmă Cunosc la chip Fiinţa şi ştiu şi Nefiinţa Cunosc şi Dinlăuntrul a tot ce-i sus şi jos - Ce ruşinată însă mi-ar rămânea ştiinţa, De-aş pune-un singur lucru de cupă mai presus! La margini de ulcioare alesu-ne-am altarul Şi demni de a fi oameni, bând vinu-am devenit Sub bolţile tavernei sorbind din plin nectarul Am câştigat iar timpul în temple irosit Din nou în iarbă, iată, un nour lăcrămează Ca să trăieşti bea vinul cu magice culori Azi eu contemplu roua ce-n iarbă irizează Mâini, cine pe mormântu-mi o să contemple flori? Sub cerul îndărădnic bea vin, căci locuieşti O lume a durerii De la Principiu până La ultima zi - ţărnă e tot Tu să trăieşti Ca om care se află deasupra, - nu sub tină O, roză, eşti asemeni c-un chip ceresc de zână! O, vin - rubin cu raze ce-n suflet se desfac! Capricioasă soartă! Îmi pari tot mai străină În orice ceas - şi totuşi, parcă te-aş şti din veac! Beau vin precum bea apă o salcie din râu Alah, le ştie toate, spui tu Când m-a creat Ştia c-are sâ-mi placă să beau Dacă m-abţiu Eu i-aş ştirbi ştiinţa şi-aş face un păcat Bea vin, căci el dă minţii supremă strălucire, Credinţelor lumină şi inimii uimire De-ar fi băut şi dracul un strop, s-ar fi-nchinat Cu o mie de mătănii la tot Adamul beat 'Nainte ca al morţii pahar să te îmbete Şi-a timpului rotire în neant să te alunge, Tu soarbe vin din cupă cât pentr-un ev de sete Să nu ai mâna goală, în lut când vei ajunge De-un veac tot laud vinul Mai sus de el nimic Nu are preţ În cupă stă Firea şi Nefirea Tu crezi că-nţelepciunea te-nvaţă fericirea? Ci află: - acest maestru mi-e doar un ucenic Pe cei ce beau se spune că Ceru-o să-i condamne Cât adevăr e-n asta, eu n-aş putea să ştiu Dar dacă băutorii şi-ndrăgostiţii, Doamne, Vor merge-n iad, desigur că raiul e pustiu Puterii lui Kai-Kaus prefer ulciorul plin Dau glorii şi dau aur pe cupa mea de vin Respect pe-ndrăgostitul gemând de fericire, Detest pe ipocritul scâncind în mănăstire Bea vin! Curând vei trece şi tu supremul prag Şi nu vei lua cu tine nimic din ce ţi-i drag Aceasta-i marea taină: laleaua scuturată Nu înfloreşte iarăşi, o, Saki, niciodată Coranul - cartea sfântă - citimu-l câteodată, Dar cine se desfată cu el în orice ceas? Pe cupa plină însă o maximă-i gravată Pe care zi şi noapte o soarbem cu nesaţ Cât ţine-o zi? Doar spaţiul dintre inspir şi-expir Bea vin, şi intervalul să-l umpli-aşa deplin Când Lumea tot ruinează şi-ţi frânge-al vieţii fir, Imit-o zi şi noapte ruinându-te în vin Suprema înţelepciune - detaşarea O, vino cu bătrânul Khayyām, şi vezi de-nvaţă Înţelepciunea-i sfântă: ştim că această viaţă E-un zbor înfrânt, iar restul atât e - o minciună Corolele se-nvoaltă anume ca să-apună Cereasca boltă pare o ceaşcă răsturnată Sub ea-nţelepţii temniţi de teorii ocupă Tu să imiţi iubirea dintre ulcior şi cupă, Ce sorb stând gură-n gură licoarea fermecată Nu judeca pe nimeni, ci cată să-nţelegi Eu beau, dar aminteşte-ţi că ai şi tu păcate De vrei s-ajungi la pace şi seninătate, Apleacă-te asupra durerii lumii-ntregi Cel ce-a cules în viaţă al Cunoştinţei Măr, Pe-adevărata Cale purta-va paşii săi Numai acela ştie că azi e ca şi ieri Şi mâini va fi asemeni cu Ziua cea Dintăi Un vânt de miazănoapte a vestejit azi floarea Pe care o cântase în zori privighetoarea N-o plânge însă Roza se va-nnoi mereu, În timp ce noi dormi-vom în ţărnă somnul greu La vremea primăverii pe margini de alee Cu bunii tăi prieteni şi-o fată cum e crinul Aduceţi-mi o cupă! Cei care-n zori beau vinul Nu ţin de sinagogă, de templu sau moschee Răsplata cuvenită iar n-a venit Zâmbeşte! Să crezi că-un lucru poate fi altfel, nebunie-i Căci totu-i scris în cartea pe care-o răsfoieşte La întâmplare vântul uituc al veşniciei Nu am cerut să fiu Mă străduiesc Să trec fără uimire sau mânie Plecând, nu-ntreb pe nimeni dacă ştie Ce-a fost popasul straniu pământesc Natura cu-ale sale stihii şi elemente, Sofismul şi-adevărul - îmi sunt indiferente Dă-mi vin şi-atinge harfa cu modulaţii moi Asemeni cu-ale brizei ce trece ca şi noi A stelelor rotire care-nconjoarâ firea Provoacă ameţeală la cei din valea lunii Khayyām, ţine-te bine de firu-nţelepciunii, Pe când în jur dansează din veac nemărginirea În para aurorii înalţă cupa plină Cu vinul ca laleaua! O altă cupă-nchină lubitei ce-ţi surâde Pe-aprinsele ei buze Să sorbi adânc căci mâine vei fi un pumn de spuze Nu poţi aprinde marea, nici omul să-l convingi Că fericirea multă adeseori înşală Căci cupa care-i plină, uşor chiar de-o atingi, Se varsă Dar intactă rămâne cupa goală Aş vrea să-ţi spun o taină omisă din Scripturi: Din tină de mâhnire e omul încropit Adună-aici o vreme ceva fărâmituri Şi-pleacă apoi cu grabă în neantul nesfârşit Când zorii strălucire pe sânii Terei varsă, la cupa şi goleşte-o! Dă-ţi lacrima pe-un cânt, Căci zori mereu veni-vor spre noi cu faţa-ntoarsă, Când noi vom fi cu faţa întoarsă spre pământ Nu fii mâhnit că lumea-i perfidă şi nedreaptă Nu-ţi aminti şi astăzi de cei ce nu mai sunt O fată ca o roză şi cupa te aşteaptă Surâzătoare Viaţa nu ţi-o zvârli în vânt De-a lumii nedreptate cât timp roşi-vom oare? Cât timp vom arde-n focul acestei lumi stupide? Ridică-te şi-alungă chemările-i perfide Şi să serbăm parfumul şi-a vinului culoare! Plângea un strop de apă: "Sunt despărţit de Mare!" Zâmbi atuncea Marea: "Noi suntem totul Oare Supremul zeu nu-i unda? Deşi suntem departe, Un punct ce nu se vede abia de ne desparte " Îmi deghizez tristeţea, căci pasărea rănită Se-ascunde ca să moară Vin! Şi să spunem glume! Vin, trandafiri şi cântec! Şi tu aici, anume, Cu-a ta indiferenţă, frumoasa mea iubită! De vrei s-atingi sublima singurătate-a serii Şi-a stelelor înalte, desparte-te de toate: Prieteni şi iubite Nici lacrimă durerii Străine să nu dărui, nici zâmbete-nşelate Zădarnic cercetasem şi cărţi şi înţelepţi Şi-am întrebat la urmă şi cupa: "Ce va fi Când am să plec din lume?" Ea gura îşi lipi De-a mea: "Bea vin! Din moarte n-o să te mai deştepţi " Acestei lumi nedrepte să nu-i dai viaţa ta Nu-ţi aminti durerea ce-a fost şi ce-o să vie Lângă o zână albă cu sâni de iasomie Ascunde-te de lume cu-o cupă-alăturea Dacă eşti beat, Khayyām, fii fericit Şi dacă lubita te alintă, fii iarăşi fericit lar când visezi că nu eşti, zâmbeşte mulţumit, Căci moartea e neantul pe veşnicia-ntreagă Tu te hrăneşti cu fumul sărac din vatra lumii Cât o să-ţi chinui mintea cu-a fi şi a nu fi? Nu-ţi irosi câştigul de fiecare zi Cârpind la zdreanţa vieţii pe care-ai s-o dai humii Mâini vom pleca, prieteni De ce să ne lipsim De vinul roşu şi-o fată cu chip de serafim? Câţi au murit cu gândul că lumea e eternă? Când n-oi mai fi, ce-mi pasă de-i veche sau modernă? Cât timp au să te-nşele parfumuri şi culori? Ce-i rău, ce-i bine - Cartea pe cei naivi înveţi-i De-ai fi tu chiar izvorul Zemzem, chiar apa vieţii, Tot în pământ la urmă tăcut ai să cobori Ferice-acel ce-n lume străin şi liber trece, Fără să creadă-n secte şi în porunci divine Ca vulturul se-nalţă spre cer, şi nu petrece Ca bufniţele printre tenebre şi ruine Să beau şi să mă bucur - aceasta-i partea mea Indiferenţi mi-s zeii şi orice erezie De-ntreb mireasa lumii: "Ce dotă mi-aduci mie?" Ea-mi spune: "A mea dotă e bucuria ta " Urzeşte lumea, Doamne, din nou sub ochii mei, Să-ţi spun cum s-o faci altfel Şi-apoi te-aş mai ruga Să-mi dai o altă viaţă Sau - mai curând - de vrei, Ai milă şi mă şterge pe veci din Cartea ta Închide Coranul şi liber gândeşte Şi liber la toate în jur să priveşti Dă totul şi iartă oricui te răneşte Şi-ascunde-te-n taină când vrei să zâmbeşti Tu, ce eşti rezumatul Creaţiei întregi, Nu mai cerca din pierderi câştigul să-l alegi la cupa grea din mâna paharnicului vieţii Uita-vei şi-astă lume şi cea din ţara ceţii Nu cheltui-n tristeţe părelnica ta zi! Pe drumul nedreptăţii să-ţi fie calea dreaptă Şi pentru că la capăt neantul ne aşteaptă, Închipuie-ţi că nu eşti - şi liber ai să fii Sloboade-mă Părinte, de-un calcul fără capăt Cu minusuri şi plusuri Vreau ca să ies din mine Un sclav sunt câtă vreme cunosc ce-i rău, ce-i bine Dar vinul libertatea mă face să-mi recapăt Când laşi ca a ta frunte la idoli să se-nchine, Tu ieşi din tine însuţi ca să te-ntorci în tine Când sorbi o-nghiţitură din vinul roz în spume, Tu te desparţi de tine şi te desparţi de lume Azi ce-am să fac? Voi merge la umbră c-un ulcior? Voi medita? Voi scrie? - O pasăre-a trecut Şi-acum se pierde beată în cerul arzător Ca dânsa m-aş vrea liber, - sus - în necunoscut De-aşi fi cu zeii-asemeni, aş arde-ntreaga lume Şi-aş face-o alta-n care Adam - eliberat -, Să poată lesne-atinge tot ce-un om a visat Şi fiecârui lucru să-i dea nou sens şi nume Eşti trist? Adu-ţi aminte că-n jur atâţia sufăr Şi că dureri mai grele în univers pot fi Alege-ţi o femeie cu sânii albi, de nufăr Să n-o iubeşti Nici dânsa să nu poată iubi Cel care nu refuză tot ce-l momeşte-n jur Un sclav e al dorinţii şi-o victimă-a durerii Tu sufletul păstrează-l mereu desprins şi pur Să nu cazi în capcana amară a plăcerii Înţelepciunea-n viaţă-i deplina renunţare La orice lucru Altfel, amar te vei căi Doar rupt de orice grijă înseninat vei fi Afar' de asta totul e chin şi tulburare Un joc de artificii e lumea: umbre vane Înneacă-le în cupă păstrându-ţi mintea trează Şi izbăvit eşti astfel de-aceste vagi icoane Şi gândul imposibil ce zilnic te-asaltează Există două lucruri la baza înţelepciunii Şi două revelaţii deschise-s pentru unii: Să nu te-nfrupţi din toate ce se numesc mâncare Şi să te ţii departe de tot ce viu îţi pare Îţi place să sorbi cupa cu buze rubinii Îţi place să sorbi viersul de harfă şi de flaut Dar astea sunt deşarte Căci dacă n-am să caut Să mă desprind de toate - nimica nu voi fi În vin o moarte afli Ci-n cupă o magie-i, Căci neantul-acesta naşte o ramură-a veciei Mă reînvie suflul lui Dumnezeu pe cruce Şi moartea cea carnală în hău de mine fuge O, inimă, te doare popasul pe pământ Aruncă de pe suflet al lutului vestmânt Şi-astfel, desprins de tină, în sfântă curăţie, Spre ceru-nalt să-ţi afli şi sens şi bucurie Eu vinu-l sorb nu pentru o mulţumire strâmtă, Nu beau pentru refuzul vreunui dumnezeu, Nici pentru ca să tulbur morala cea mai sfântă - Ci, bând - respir o clipă, ieşind din strâmtul eu Condiţia umană cu greua-i umilire Dizolv-o în delirul beţiei Mântuiţi Vom fi astfel - şi-n ceruri, de trupuri despărţiţi, Plutim desprinşi dincolo de orice-ngrădire La cei răi nu-mi voi spune, nici celor buni secretul A gândului esenţă în verb săracă-ar fi Eu văd un loc mirific, dar nimănui nu-ncredu-l, O taină am pe care n-o pot dezvălui Poezia absolută În juru-acestei roze pluteşte-o fină boare E-un nimb fragil de ceaţă? Vrej de parfum e oare? Un rest din vălul nopţii e părul tău de maur? Trezeşte-te, căci zorii în cupe toarnă aur Surâs şi puritate! O, răsărit divin! În cupe scânteiază câte-un imens rubin! Fă dintr-un ram de santal o harfă să vibreze Şi arde altă creangă ca să ne parfumeze! Din flori cereşti coboară petale de lumină Şi-alcătuiesc corole de aur în grădină În cupa cum e crinul torn vin cu-obraz de roză În asfinţit nori vineţi mor în apoteoză În zori stropi puri de rouă pun perle pe lalele Duios şi-nclină fruntea timide viorele lar mugurele rozei plăpânde şi sfioase Îşi strânge-n juru-i pudic tunica de mătase În astă seară vinul mă-nvaţ-un sens mai pur: Cu sânge cast, de roze, paharele ni-s pline, lar cupa-i modelată din închegat azur Şi noaptea-i pleoapa unei lăuntrice lumine Mă fascinează pururi un chip frumos de fată Şi mâna-mi are veşnic magnet pentru pahar Căci orice-atom din mine se bucură de-un har, Oricărei părţi din mine o bucurie-i dată leri dis-de-dimineaţă cu-o fată ca o stea Sorbeam parfumul nopţii şi vinul roz şi ora Ca perla-n scoică vinul aşa intens lucea, Încât trezi deodată din somnu-i aurora Din cripta mea arome de vin au să emane, Încât cei ce vor trece pleca-vor îmbătaţi Şi-atât senin pluti-va în nimburi diafane, Că-ndrăgostiţii sta-vor în loc transfiguraţi Un câmp de roze-i lumea Privighetori le cântă lar fluturii sunt oaspeţi Când nu-s privighetori, Nici trandafiri, nici fluturi - am stele-n loc de flori, lar şoapta ta e harfa ce-mi face ora sfântă Puţin mai mult vin roşu, pentru ca trandafirii Pe-obrajii tăi, iubito, mai vii să se deschidă Khayyām, puţin mai multă tristeţe fericirii, Căci în curând iubita va-ncepe să-ţi surâdă E-april Pluteşte-n aer o vrajă de nespus Se nasc din nou speranţe şi-ndemnuri de a fi Fiece floare albă e mâna lui Moisi Şi-n fiecare briză respiră, blând, lisus Zefirul răcoreşte obrajii rozelor Şi-n umbră parfumată ne mângâie extazul Atât de plin de vrajă şi de noroc e ceasul, Că tristul ieri dispare ca fulgul de uşor Noi suntem sensul unic al veşnicului Faur Şi noi esenţă primă din ochiul său curat Al lumii cerc l-aseamăn cu un inel de aur În care omul este rubinul încrustat Toţi idolii pe care atât i-am adorat Mi-au sângerat credinţa cu răni ce nu se vindec Mi-ai înnecat tristeţea în vinul parfumat Şi mi-au vândut la urmă renumele pe-un cântec Cu trandafiri se umple azurul de cleştar, În aer curge-n picuri viersul privighetorii - Când ştii că-n clipa asta smintiţi visează glorii Ce mătăsos ţi-e părul şi trupul cât de clar! Când vioreaua-n haină de ametist apare lar roza la suflarea zefirului se-nvoaltă, Bea vin c-un trup alături, sculptat de-o fină daltă Şi sparge apoi cupa cuprins de încântare! Când te-a secat de lacrimi viaţa care doare, Gândeşte-te la roua din geana unei flori Şi când ai vrea ca noaptea din urmă să coboare, Gândeşte la trezirea unui copil în zori Trezeşte-te căci zorii în noapte-au aruncat Cu pietre, şi toţi aştrii din cer i-a alungat Şi, iată, vânătorul din Est c-un nimb de aur L-a prins în laţ pe Turret, vestitul rege maur Mai toarnă-mi vin în cupă! Mi-e inima bolnavă Vin roz ca trandafirii Vin vechi de tămâioasă Vin, ca să-nnec tristeţea! lar mâna ta duioasă Să-nlăcrămeze harfa din strune de mătase Duh clar de vin e-n cupă, - şi-n vasul de cleştar Un suflet străveziu e Cel ce-i opac şi van Nu-i demn să-mi stea la masă Doar sfântul meu pahar Căci el este deodată şi dens şi diafan Zefirul blând desface a rozei fină haină Divina-i frumuseţe privighetoarea-ncântă Mergi şi te odihneşte la umbra ei cea sfântă, Căci ţărna-i dă viaţă şi ea din nou o-ntaină Ce zi frumoasă-i astăzi! Şi cât de blând zefirul! În rouă-şi spală faţa aprinsă trandafirul Privighetoarea-i spune în grai străvechi şi sfânt: "Îmbată-te tot timpul de-arome şi de cânt!" Voi, fetelor frumoase, cu-obraji de catifea, E mai Vom face-un lucru oprit de Sfânta Carte: O să vărsăm în iarbă vin roz până departe Şi-o să schimbăm grădina în cîmpuri de lalea Când briza dimineţii desface-a rozei haină Şoptindu-i: "Toporaşul s-a desfăcut în luncă" - Demn să trăiască-i numai cel ce contemplă-n taină lubita care doarme, bea cupa şi-o aruncă Priveşte cedrul mândru! Atâtea braţe are! Dar nu ca să cerşească, ci ca s-adune soare Şi limbi nenumărate au nuferii şi crinii Vorbesc însă limbajul tăcerii şi-al luminii 